Läänemaa tervisetee

Läänemaa tervisetee on jalgratturitele ja jalakäijatele mõeldud rada Harju- ja Läänemaal ulatudes Turbast Rohukülani.

Tervisetee rajati Riisipere ja Haapsalu vahelisele endisele Keila–Haapsalu raudteetammile, Haapsalust jätkub rada Rohuküla suunas. Kogu raja pikkus oli esialgu umbes 63 kilomeetrit ning see avati 2008. aastal.Riisipere – Haapsalu jalgrattatee avati jalgrattamatkaga; Lääne Elu, nr. 67, 10. juuni 2008 (DIGAR) Tervisetee rajamise eesmärk oli konserveerida raudteetamm võimalikuks Haapsalu raudtee taastamiseks tulevikus. 

Tee on kaetud kinni sõidetud kruusakattega ja tähistatud kilomeetripostidega, iga 100 m tagant ka piketikividega. 
Tervisetee on turvaline ja liiklusest ohustamata ning võimaldab külastada paljusid tee äärde jäävaid vaatamisväärsuseid nagu näiteks: Ungru lossi varemeid, Kiltsi vana lennuvälja, Eesti Raudteemuuseumit, Ants Laikmaa majamuuseumit, Lääne-Nigula kirikut, Palivere linnust, Marimetsa raba, Eesti Mootorispordi Muuseumit, vanu raudteejaamu jne.Läänemaa Tervisetee, Lääne maakond - Puhka EestisMõnus perematk: rongi ja rattaga Haapsallu; EPL, 23.08.2014

2019. aasta alguses suleti liiklejatele Turba ja Riisipere vaheline 6 km pikkune teelõik seoses Keila–Riisipere raudtee pikendamisega Turbasse. Aastaks 2028 oli kavas kogu kergliiklustee asemel taastada Turba–Haapsalu–Rohuküla raudtee. 
Juunis 2022 otsustas valitsus, et ei rahasta raudteelõigu ehitust.Sukles: valitsus sülitab Lääne- ja Hiiumaa inimestele näkku; ERR-i uudised, 30.06.2022Valitsus võtab Tallinna haigla ja Haapsalu raudtee tagant raha ära; Postimees, 30.06.2022

Viited

Välislingid
 Läänemaa Tervisetee; visithaapsalu.com

Kategooria:Eesti terviserajad
Kategooria:Lääne maakond